- शहीद ऊधम सिंह के जीवन से प्रेरणा का संकल्प - Amar Ujala Hindi News
{"_id":"11-55562","slug":"Dehradun-55562-11","type":"story","status":"publish","title_hn":"\u0936\u0939\u0940\u0926 \u090a\u0927\u092e \u0938\u093f\u0902\u0939 \u0915\u0947 \u091c\u0940\u0935\u0928 \u0938\u0947 \u092a\u094d\u0930\u0947\u0930\u0923\u093e \u0915\u093e \u0938\u0902\u0915\u0932\u094d\u092a","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
शहीद ऊधम सिंह के जीवन से प्रेरणा का संकल्प
देहरादून। जलियांवाला बाग के नरसंहार का बदला लेने वाले रणबांकुरे शहीद ऊधम सिंह कांबोज की 113वीं जयंती पर याद कर उनके जीवन से प्रेरणा लेने का संकल्प लिया गया। स्वास्थ्य मंत्री सुरेंद्र सिंह नेगी ने कहा कि आजादी के दीवाने के बलिदान को कभी भुलाया नहीं जा सकता है।
शहीद ऊधम सिंह स्मारक ट्रस्ट की ओर से एमकेपी इंटर कॉलेज परिसर में आयोजित कार्यक्रम में स्वास्थ्य मंत्री सुरेंद्र सिंह नेगी ने ऊधम सिंह के चित्र के सामने दीप प्रज्ज्वलित कर श्रद्धा सुमन अर्पित किए। नेगी ने कहा कि आजादी के दीवानों की बदौलत ही अंग्रेजों के क्रूर शासन से मुक्ति मिली है। राष्ट्र उनका कृतज्ञ रहेगा। कांग्रेस उपाध्यक्ष विजय धस्माना और भारतीय चिकित्सा परिषद उत्तर प्रदेश के पूर्व अध्यक्ष डॉ. अकरम ने भी शहीद ऊधम सिंह के जीवन पर रोशनी डालते हुए उनके सपनों को साकार करने का संकल्प लिया। स्मारक ट्रस्ट के उपाध्यक्ष डॉ. अश्वनी कांबोज ने स्वास्थ्य मंत्री को तीन सूत्रीय मांगपत्र सौंपा। इसमें शहीद ऊधम सिंह स्मारक बनाने के लिए मोथरोंवाला में चिह्नित भूमि आवंटित कराने, शहीद के जीवन परिचय को पाठ्यक्रम में शामिल करने और कांबोज बिरादरी को केंद्र की सूची में पिछड़े वर्ग में शामिल कराने की मांग की गई।
पंद्रह सूत्रीय कार्यक्रम क्रियान्वयन समिति से जुडे़ सरदार दलजीत सिंह ने समारोह की अध्यक्षता की, जबकि योग माया ने संचालन किया। डॉ. कैलाश चंद, ईश्वर दयाल आर्य, ओमप्रकाश, जयप्रकाश, सुमित कांबोज, मदनपाल एडवोकेट, प्रतिभा कांबोज, पुष्पा रानी, साक्षी कांबोज, पुष्पा, अर्पित आदि प्रमुख रूप से उपस्थित रहे।
shaheed udham singhs life